DDD รูด 3 วันติด! ร่วงต่อกว่า 3% สวนโบรกฯ แนะซื้อ ชี้กำไรปีนี้โตแกร่ง
DDD รูด 3 วันติด! ร่วงต่อกว่า 3% สวนโบรกฯ แนะซื้อ วางเป้า 131 บาท ชี้กำไรปีนี้โตแกร่ง ล่าสุด ณ เวลา 15.19 น. อยู่ที่ 93.25 บาท ลบ 3 บาท หรือ 3.12% สูงสุดที่ 97 บาท ต่ำสุดที่ 93 บาท ด้วยมูลค่าซื้อขาย 59.13 ล้านบาท
6 มี.ค. 2561

ผู้สื่อข่าวรายงานว่า ราคาหุ้น บริษัท ดู เดย์ ดรีม จำกัด (มหาชน) หรือ DDD ณ เวลา 15.19 น. อยู่ที่ 93.25 บาท ลบ 3 บาท หรือ 3.12% สูงสุดที่ 97 บาท ต่ำสุดที่ 93 บาท ด้วยมูลค่าซื้อขาย 59.13 ล้านบาท

ทั้งนี้ ราคาหุ้น DDD ปรับตัวลงต่อเนื่อง 3 วันติด นับตั้งแต่ราคาหุ้นอยู่ที่ระดับ 101 บาท เมื่อวันที่ 28 ก.พ.61
ขณะที บล.เมย์แบงก์ กิมเอ็ง ระบุในบทวิเคราะห์ แนะนำ “ซื้อ” ให้ราคาเป้าหมาย 131 บาท/หุ้น โดยคาดว่ากำไรปีนี้เติบโตแข็งแกร่งจากการการรับรู้รายได้เต็มปีจากการเข้าไปขายใน King Power และการขายสินค้า Sachet ผ่านทางร้านเซเว่นฯ อีกทั้งคาดจะมีการขยายช่องทางการขายทาง King Power หลายสาขามากขึ้น
รวมทั้งมีการร่วมมือกับ ซีโน-แปซิฟิค เพื่อกระจายสินค้าไปยังร้านค้าแบบดั้งเดิมทั่วประเทศไทยซึ่งจะทำให้เข้าถึงกลุ่มลูกค้ากว้างขึ้น นอกจากนั้น DDD ยังออกสินค้าใหม่ในกลุ่ม Anti Aging ซึ่งเป็นการขยายฐานลูกค้าและสร้างโอกาสในการเพิ่มยอดขาย
ดังนั้นจึงประเมินว่า DDD อยู่ในช่วงเริ่มต้นของการเติบโตโดยยังมีศักยภาพในการขยายตัวได้อีกมากทั้งในประเทศและส่งออก เราประเมินอัตราการเติบโตเฉลี่ยของกำไรต่อปี (CAGR) 3 ปีข้างหน้าที่ 39%